**ELŐTERJESZTÉS**

**Körmend város Önkormányzata Képviselő-testülete 2013. április 25-i ülésére**

**Tárgy:** Vasivíz Zrt. mérlegbeszámolója és ehhez kapcsolódó döntéshozatal

Tisztelt Képviselő-testület!

A Vasivíz Zrt. megküldte a soron következő Közgyűlési ülésen benyújtandó mérlegbeszámolóját, amit a Képviselő-testület is rendre megtárgyal. Az ehhez kapcsolódó anyagot –Igazgatóság és Felügyelőbizottság jelentése – csatoljuk az előterjesztéshez.

A Társaság vezérigazgatója, dr. Kohuth Viktor Úr megkereste az Önkormányzatokat, és arra kérte őket, így Körmend Önkormányzatát is, hogy a 2012. évi tevékenység után képződő osztalékot „forgassák” vissza a Társaságnak azért, hogy maradjon a Társaságnál fedezet különböző célú kiadásokra (vízi létesítmények működtetése).

Körmend városának az az érdeke, hogy a Vasivíz Zrt. partnere legyen az Önkormányzatnak. A partnerség a gyakorlatban számos területet érint (üzemeltetési feladatok gondos ellátása, képződő használati díj Körmendre való visszaforgatása –Körmend az egyedüli, amely meg is kapja a használati díjat átadással -, Körmend szándékainak figyelembevétele a fejlesztési prioritások meghatározásánál, soron következő vagyonértékelés költségeinek előteremtése stb.) Így a Vasivíz Zrt. kérését a határozati javaslat szerinti tartalommal javaslom elfogadni a Képviselő-testületnek.

**HATÁROZATI JAVASLAT**

1. Körmend város Önkormányzata Képviselő-testülete megismerte és tulajdonosként elfogadásra javasolja a Közgyűlésnek a Vasivíz Zrt. 2012. évi tevékenységéről készült mérlegbeszámolót.

2. Az Önkormányzat vállalja azt, hogy a részére kifizetendő osztalék összegével megegyező összeget működési támogatásként átad a Vasivíz Zrt. részére, mely pénzeszköz átadást soron következő költségvetési rendelet módosítása során megtervez.

3. Az Önkormányzat Képviselő-testülete felkéri a Vasivíz Zrt-t arra, hogy

* Körmend város Önkormányzata érdekei mentén működjön együtt az Önkormányzattal a víz és szennyvízközmű vagyon vagyonértékelése tekintetében, ennek költségviselése terén, vállalva ezen költségeket,
* Körmend város Önkormányzata érdekeit képviselve legyen az Önkormányzat partnere a 2013/2014. évben megvalósuló szennyvízbővítést célzó KEOP projektben, a különböző, e projekthez kapcsolódón felmerülő kérdésekben.

Körmend, 2013. április 18**.**

 **Bebes István**

**polgármester**